I damedouble vandt VEB's kineser, Yu Qi, sammen med Cai Jia Ni, Horsens. De besejrede i finalen Sara Runesten og Xi Zhang, Lillerød, 21-17, 21-15. I mixeddouble strøg VEB's Christinna Pedersen til tops med makkeren Rasmus Bonde, Team Aarhus. Parret vandt i finalen 21-19, 21-16 over Mie Scjøtt, Greve, og Mikkel Delbo Larsen, Gentofte. VEB's Thomas Røjkjær opnåede en flot andenplads i herredouble. Røjkjær spillede sammen med den tidligere VEB-spiller Jesper Thomsen, som nu repræsenterer Triton. Parret tabte i finalen 18-21, 21-17, 18-21 til Kasper Henriksen og Rasmus Bonde, Team Aarhus. VEB-spillerne skal allerede i aktion igen tirsdag aften, hvor VEB får besøg af Team Vestsjælland i Badmintonhallen i Frederikshavn.
Spillerne fra Vendsyssel Elite Badminton gjorde en god figur i anden afdeling af Dansk Grand Prix, som i weekenden blev afviklet i Greve. VEB erobrede to førstepladser og en andenplads.